Al Green, tidligere omtalte demokratiske kongresmedlem, fremlagde i december 2017 endnu et forslag (resolution 646), der ligeledes havde til hensigt at igangsætte en rigsretssag. Denne gang indeholdte forslaget to anklagepunkter, som skulle retfærdiggøre en rigsretssag mod Trump: '''(i)''' associere præsidentembedet med hvid nationalisme, [[nynazisme]] og had ("''Associating the Presidency with White Nationalism, Neo-Nazism and Hatred''") og '''(ii)''' tilskynde til had og fjendtlighed ("''Inciting Hatred and Hostility''").<ref name=":2">Resolution 646: "[https://www.congress.gov/bill/115th-congress/house-resolution/646/text Impeaching Donald John Trump, President of the United States, of high misdemeanors.]", 115. kongres. Hentet 7. april, 2020.</ref> Forslaget refererede forskellige [[tweet]]s og kommentarer fra Donald Trump, som skulle retfærdiggøre de to anklagepunkter – heriblandt refererede forlaget de udtalelser, som Trump var kommet med i forbindelse med urolighederne og terrorangrebet i [[Charlottesville (Virginia)|Charlottesville]], [[Virginia]], i august [[2017]].<ref name=":2" /> [[Republikanske parti (USA)|Republikanerne]] – anført af daværende flertalsleder Kevin McCarthy – agtede at sætte et forslag til afstemning i [[Repræsentanternes Hus (USA)|Repræsentanternes Hus]], som havde til formål at besejre ("''table''") Al Green's forslag. Den 6. december 2017 stemte 364 medlemmer af [[Repræsentanternes Hus (USA)|Repræsentanternes Hus]] for at besejre føromtalte forslag, mens kun 58 medlemmer stemte imod.<ref name=":2" /><ref name=":3">Resolution 646: "[http://clerk.house.gov/evs/2017/roll658.xml FINAL VOTE RESULTS FOR ROLL CALL 658]". Hentet 7. april 2020.</ref> 238 republikanske medlemmer havde stemt for, mens også et flertal blandt demokraterne (126 medlemmer) havde stemt for.<ref name=":3" /> Al Green havde således ikke fået opbakning fra det demokratiske lederskab, hvor [[Nancy Pelosi]] og [[Steny Hoyer]] efterfølgende i en fællesudtalelse havde påpeget, at det ikke var det rette tidspunkt at overveje at igangsætte en rigsretssag, omend der var rejst legitime spørgsmål om Trumps egnethed.<ref>DeBonis, Mike (d. 6. december, 2017). "[https://web.archive.org/web/20171207002738/https://www.washingtonpost.com/news/powerpost/wp/2017/12/06/house-democratic-leaders-oppose-texas-lawmakers-trump-impeachment-effort/ House votes to kill Texas lawmaker’s Trump impeachment effort]". ''[[The Washington Post|Washington Post]]''. Hentet d. 7. april, 2020.</ref>
Jura Politik Retsvæsen Organisationer